ΓΡΑΠΤΗ ΕΡΩΤΗΣΗ P-2533/01

υποβολή: Theodorus Bouwman (Verts/ALE) προς την Επιτροπή

(11 Σεπτεμβρίου 2001)

Θέμα: Η ερμηνεία των κανόνων σχετικά με το Ευρωπαϊκό Κοινωνικό Ταμείο στα κράτη μέλη της ΕΕ και έρευνα της Επιτροπής όσον αφορά την εκτέλεση των σχεδίων του ΕΚΤ στα κράτη μέλη

Προσφάτως, δημοσιεύθηκε στις Κάτω Χώρες η έκθεση σχετικά με την έρευνα όσον αφορά τη διάθεση των πόρων του Ευρωπαϊκού Κοινωνικού Ταμείου για την περίοδο 1994-1996 (του κ. H. E. Koning, 27-08-01). Η εν λόγω έρευνα διεξήχθη κατόπιν εντολής του ολλανδικού Υπουργείου Κοινωνικών Υποθέσεων και απασχόλησης.

1. Συμμερίζεται η Επιτροπή τα πορίσματα της ως άνω έκθεσης σύμφωνα με την οποία οι διαπιστωθείσες παρατυπίες αφορούν στις περισσότερες περιπτώσεις μάλλον ευνόητες και ακούσιες παρεξηγήσεις σχετικά με τους κανόνες της Επιτροπής, οι οποίοι είναι συχνά περίπλοκοι και κατά τα ολλανδικά κριτήρια όχι πάντοτε αυτονόητοι, παρά ουσιαστική διάσταση απόψεων με την Επιτροπή ως προς την ερμηνεία των κανόνων που διέπουν το ΕΚΤ.

2. Μπορεί να αναφέρει η Επιτροπή εάν κατά την περίοδο από το 1991 έως σήμερα σημειώθηκαν παρόμοιες παρεξηγήσεις και διαφορές ως προς την ερμηνεία των κανόνων του ΕΚΤ μεταξύ της Επιτροπής και άλλων κρατών μελών της ΕΕ πλην των Κάτω Χωρών·

Εάν ναι, μπορεί η Επιτροπή να αναφέρει:

α) για ποια κράτη μέλη πρόκειται,

β) σε ποια κράτη μέλη η διαπίστωση αυτή οδήγησε στη λήψη μέτρων και/ ή αξιώσεις εκ μέρους της Επιτροπής,

γ) ποια ήταν η φύση και το ύψος των εν λόγω μέτρων και/ ή αξιώσεων και πώς διευθετήθηκαν οιποθέσεις αυτές·

3. Μπορεί να αναφέρει η Επιτροπή εάν κατά την περίοδο από το 1991 έως σήμερα διεξήχθησαν ανάλογες έρευνες και σε άλλα κράτη μέλη της ΕΕ πλην των Κάτω Χωρών σχετικά με τη διάθεση των πόρων του ΕΚΤ, μετά από καταγγελθείσες παρατυπίες,πόνοιες ή βεβαιότητα για απάτη με χρήματα του ΕΚΤ ή για άλλους λόγους·

Εάν ναι, είναι σε θέση η Επιτροπή να παρουσιάσει μια λεπτομερή επισκόπηση της κατάστασης (ανάπόθεση), συγκεκριμένα:

α) σε ποια κράτη μέλη έχει διεξαχθεί έρευνα,

β) ποιοι λόγοι οδήγησαν στην έρευνα αυτή,

γ) συμμετείχε στην εν λόγω έρευνα το γραφείο για την πάταξη της απάτης OLAF,

δ) σε ποια αποτελέσματα οδήγησε η εν λόγω έρευνα,

ε) σε ποια συμπεράσματα και ή αξιώσεις οδήγησε η έρευνα αυτή και

στ) εάν και με ποιον τρόπο διευθετήθηκαν οιποθέσεις αυτές·

Απάντηση της κ Διαμαντοπούλου εκ μέρους της Επιτροπής

(17 Οκτωβρίου 2001)

1. Η έκθεση του κ. Koning απευθυνόταν στον ολλανδό Υπουργό Κοινωνικών Υποθέσεων και Απασχόλησης καιποβλήθηκε στην Επιτροπή προς ενημέρωση. Η Επιτροπή θα εξετάσει τις διαπιστωθείσες παρατυπίες στις Κάτω Χώρες με βάση τους κανονισμούς και τις αποφάσεις που ίσχυαν κατά τη χρονική στιγμή που έλαβαν χώρα τα εν λόγω γεγονότα. Αυτοί οι κανονισμοί και οι αποφάσεις ισχύουν άμεσα σε όλα τα κράτη μέλη και δημοσιεύονται στην Επίσημη Εφημερίδα όταν θεσπίζονται. Επίσης, οι ολλανδικές αρχές γνώριζαν πολύ καλά όλες τις σχετικές διατάξεις, ενώ τους είχαν γίνει και σχετικές επισημάνσεις με την ευκαιρία προηγούμενων ελέγχων και συνεδριάσεων των αρμόδιων επιτροπών παρακολούθησης. Η Επιτροπή είναι ανά πάσα στιγμή έτοιμη να δώσει περαιτέρω διευκρινίσεις, όπου χρειάζεται.

2. Παρατυπίες όσον αφορά τηνλοποίηση του Ευρωπαϊκού Κοινωνικού Ταμείου (ΕΚΤ), το οποίο συγχρηματοδότησε πολλές χιλιάδες σχεδίων σε όλη την Ευρώπη, με 7000 κατά μέσο όρο ανά έτος, για την περίοδο 1994-1999, διαπιστώνονται σε όλα τα κράτη μέλη. Από κοινού με τα κράτη μέλη προετοιμάζονται διορθωτικές ενέργειες. Εάν, ωστόσο, δενπάρξει ικανοποιητική διόρθωση κάποιας παρατυπίας εκ μέρους ενός

κράτους μέλους, η αναγκαία διόρθωση γίνεται από την Επιτροπή, σύμφωνα με το άρθρο 24 του κανονισμού του Συμβουλίου (ΕΟΚ) αριθ. 4253/88 της 19ης Δεκεμβρίου 1988(1). Η σύνταξη έκθεσης για οικονομικές διορθωτικές κινήσεις στο πλαίσιο της εφαρμογής του άρθρου 24 προετοιμάζεται σε ετήσια βάση. Αντίγραφο της τελευταίας έκθεσης έχει διαβιβαστεί απ' ευθείας στο αξιότιμο μέλος και στη Γενική Γραμματεία του Κοινοβουλίου. Τεκμηριωμένα στοιχεία όσον αφορά μέτρα που έχουν λάβει τα κράτη μέλη, τα οποία δεν αποτέλεσαν αντικείμενο της διαδικασίας που προβλέπει το άρθρο 24 του κανονισμού (ΕΟΚ) αριθ. 4253/88, δεν είναι διαθέσιμα.

3. Η Επιτροπή διενεργεί αποστολές ελέγχου σε όλα τα κράτη μέλη, στο πλαίσιο ενός ετήσιου σχεδίου ελέγχων,πό τη μορφή αποστολών παρακολούθησης σε συνέχεια διαπιστώσεων σε προηγούμενες εκθέσεις ελέγχου ή βάσει ενδείξεων για παρατυπίες.

Οι έρευνες αναφέρονται στην Ευρωπαϊκή Υπηρεσία Καταπολέμησης της Απάτης (OLAF), βάσει της συστημικότητας ή της έκτασης των παρατυπιών που έχουν διαπιστωθεί όπως επίσης και βάσει ενδείξεων ή αποδείξεων για την ύπαρξη απάτης.

Όταν κατά τη διεξαγωγή αυτών των ελέγχων αποκαλύπτονται παρατυπίες και το εν λόγω κράτος μέλος και η Επιτροπή συμφωνούν ως προς τις επιπτώσεις, τότε αφαιρείται ένα αντίστοιχο ποσό από την ετήσια δήλωση δαπανών του εν λόγω κράτους μέλους. Ωστόσο, εάν το κράτος μέλος διαφωνεί με την Επιτροπή, τότε αυτή προχωρεί μόνη της στη διόρθωση, στο πλαίσιο του άρθρου 24 του κανονισμού (ΕΟΚ) αριθ. 4253/88, όπως αναφέρθηκε προηγουμένως.

(1) Κανονισμός (ΕΟΚ) αριθ. 4253/88 του Συμβουλίου της 19ης Δεκεμβρίου 1988 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά τον συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπώνφιστάμενων χρηματοδοτικών οργάνων (ΕΕ L 374 της 31.12.1988), όπως τροποποιήθηκε τελευταία από τον κανονισμό του Συμβουλίου (ΕΚ) αριθ. 3193/94 της 19ης Δεκεμβρίου 1994 (ΕΕ L 337 της 24.12.1994).